Gaius Julius Caesar (Latin: C•IVLIVS•C•F•C•N•CAESAR¹) (13 Juli 100 SM–15 Maret 44 SM) punika satunggaling pamimpin militèr lan pulitikus Romawi ingkang panguwaosipun dhumateng Gallia Comata ndadosaken Romawi tambah wiyar dumugi Oceanus Atlanticus. Panjenenganipun mandhegani serangan Romawi sepisanan dhumateng Britania, lan ngenalaken prabawa Romawi dhumateng Gaul (Perancis sapunika).

Julius Caesar perang lan menangaken satunggaling perang sadulur ingkang ndadosaken panjenenganipun panguwaos paling ampuh ing Romawi, lan miwiti réformasi ageng-agengan dhumateng masarakat lan pamaréntah Romawi. Panjenenganipun dados diktator seumur hidup, lan musataken papréntahan ingkang saya lemah ing républik wau.

Caesar séda tanggal 15 Maret 44 SM amargi dipuntusuk ngantos séda déning Marcus Junius Brutus lan sapérangan sénator Romawi. Aksi penyédanan dhumateng Caesar ing dinten Idi Maret kasebat dados pamicu perang sadulur kaping kalih ingkang dados pungkasaning Républik Romawi lan awal Kamaharajan Romawi ing saandhaping panguwaosipun putu kakungipun lan putra angkatipun, Kaisar Augustus.

Kampanye militèr Julius Caesar dipunmangertos kanthi detil saking seratanipun piyambak Kempalan Komentar (Commentarii), lan kathah saking criyos gesangipun ingkang dipunrekam sajarawan kados Gaius Suetonius Tranquillus, Mestrius Plutarch, lan Lucius Cassius Dio.

Palakrama Julius Caesar lan keturunanipun 

 Palakrama sepisanan kaliyan Cornelia Cinnilla, putri Cinna
 Julia Caesaris, krama kaliyan Pompeius
 satunggal putu, yuswanipun namung sapérangan dinten, séda lan dèrèng diparangi asma
 putra ingkang taksih ing guwa garba, dèrèng diparangi asma
 Palakrama kaping kalih kaliyan Pompeia Sulla
 Palakrama kaping tiga kaliyan Calpurnia Pisonis, putri Piso, konsul 58 SM
 Laku jina kaliyan Cleopatra
 Kaisar Ptolemy XV (Caesarion), firaun Mesir
 Putra angkat ingkang dipunangkat sasampunipun séda, Octavianus, kaisar Romawi

Kronologi 

 13 Juli 100 SM – Miyos ing Roma
 84 SM – Palakrama sepisanan kaliyan Cornelia 
 82 SM – Uwal saking paukuman mati Sulla
 81/79 SM – Jasa militèr ing Asia lan Cilicia; pepanggihan kaliyan Nicomedes saking Bithynia
 70-an – Makarya dados advokat
 69 SM – Quaestor (kados bendahara) ing Hispania Ulterior
 65 SM – Curule aedile
 63 SM – Dipunlantik pontifex maximus lan praetor urbanus; konspirasi Catilinaria, skandal Bona Dea lan njalari Caesar pegatan kaliyan Pompeia 
 59 SM – Jawatan konsul sepisanan; awal Triumviratus Pertama kaliyan Marcus Licinius Crassus lan Gnaeus Pompeius Magnus, Julia palakrama kaliyan Pompey 
 54 SM – Sédanipun Julia
 53 SM – Sédanipun Crassus: pungkasaning Triumviratus Pertama
 52 SM – Paperangan Alesia
 49 SM – Panyebrangan Rubicon, wiwitaning perang sadulur
 48 SM – Ngasoraken Pompeius ing Yunani; dados diktator; jawatan konsul kaping kalih
 47 SM – Kampanye ing Mesir; pepanggihan kaliyan Cleopatra VII
 46 SM – Ngasoraken Cato lan Metellus Scipio ing Afrika Lér; jawatan konsul kaping tiga
 45 SM – 
 Ngasoraken mengsah pungkasan ing Hispania
 Kundur dhateng Roma; jawatan konsul kaping tiga
 44 SM – 
 dipunlantik dados diktator abadi
 Fèbruari, Nolak diadem ingkang ditawarkan Antonius
 15 Maret, dipunsédani Marcus Iunius Brutus, Gaius Cassius Longinus lan tiyang-tiyang Romawi ingkang sanès ing griya Senate

Réferénsi 

 Life of Caesar, olèh Plutarch; Oxford Classics 
 The Twelve Caesars – Julius Caesar, déning Suetonius; Penguin Classics

Cathetan suku

1-Gaius Iulius Gaii Filius Gaii Nepos Caesar, ing basa Indonésia "Kaisar Julius Gaius, putra Gaius, cucu Gaius".

Ugi pirsani 

 Kaisar Romawi
 Sandi Caesar

Caesar
Caesar
 
Caesar
Caesar
067
Artikel mawa basa krama